Phillip Charles George ”Phill” Jones (s. 25. tammikuuta 1974 Christchurch) on uusiseelantilainen kilpauransa päättänyt koripalloilija. Heittävänä takamiehenä tai pienenä laitahyökkääjänä pelannut Jones pelasi urallaan kotimaansa lisäksi Italiassa, Suomessa ja Australiassa. Suomessa hän voitti Kouvoissa maan mestaruuden vuonna 1999 ja cup-mestaruuden vuosina 1998 ja 2001. Uuden-Seelannin miesten maajoukkuetta Jones edusti muun muassa kaksissa kesäolympialaisissa ja kolmissa MM-kilpailuissa. Vuoden 2002 MM-kilpailuissa Jonesin edustama Uusi-Seelanti sijoittui neljänneksi.